[Foto’s] Duisende eis Zuma se kopFoto: Adele Changuion Ondersteuners van verskeie opposisiepartye, insluitend die DA en EFF, het van vroegoggend op Kerkplein bymekaargekom. Die optoggangers het daarna na die Uniegebou begin beweeg waar partyleiers hulle vermoedelik sal toespreek. Woensdag se optog is deel van verskeie aksies wat beplan word om pres. Jacob Zuma te probeer dwing om te bedank. Zuma vier Woensdag sy 75ste verjaardag by ‘n ANC-byeenkoms in Soweto. Die polisie is intussen op hoë gereedheidsgrondslag by die Uniegebou. Die optog het tot dusver vreedsaam verloop. Cosatu en die SAKP het ook vroeër geëis dat Zuma bedank maar het besluit om nie aan vandag se optog deel te neem nie.